
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

ОТ КРАСИМИР СТОЙЧЕВ – ЗАМ.-КМЕТ „ФИНАНСИ, БЮДЖЕТ И ИКОНОМИКА ”


ОТНОСНО: Избор на независими финансови одитори за проверка и заверка на ГФО за 2016 г. на търговските дружества със сто процента участие на Община Бургас в капитала.


УВАЖАЕМИ ОБЩИНСКИ СЪВЕТНИЦИ,

        Измененията в Закона за публичното предлагане на ценни книжа (ЗППЦК) наложиха търговските дружества с над 50 на сто общинско участие в капитала, да осигурят годишен финансов отчет за 2016г.,  заверен от независим финансов одитор, заедно с годишен доклад за дейността с минимално съдържание съгласно чл. 100н, ал. 7 и 8 от ЗППЦК и приложение № 10 към чл.32, ал.1, т.2 от Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация. Измененията в закона намират приложение и по отношение на дружествата, които не подлежат на независим финансов одит по Закона за счетоводството.
Съгласно разпоредбите на Търговския закон, в компетенциите на общото събрание е да избира и назначава одитори на търговските дружества. В този смисъл е и разпоредбата на чл.12, ал.1, т.16 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.  
Общинските дружества, подлежащи на задължителен финансов одит по Закона за счетоводството, „Бургасбус“ ЕООД, „Благоустройствени строежи“ ЕООД, „Хляб и хлебни изделия“ ЕООД, „Комплексен онкологичен център - Бургас“ ЕООД, са провели конкурси, въз основа на критерии, за избор на определени от Общински съвет Бургас.
 Съобразно измененията в Закона за публичното предлагане на ценни книжа и Наредба №2 за проспектите при публично предлагане и допускане до търговия на регулиран пазар на ценни книжа и за разкриването на информация, въз основа на утвърдените критерии, в частност „най-ниска цена“, се проведоха процедури по определяне на одитори и за останалите дружества, като предложенията за избор са следните:
   
	Търговско дружество
	Избран проверител – независим финансов одитор/одиторско предприятие за проверка и заверка на ГФО за 2016г.

	БУРГАСКИ ПАЗАРИ ЕООД
	ВИОЛЕТА СТАНЧЕВА ДИМИТРОВА

	ДЕЗИНФЕКЦИОННА СТАНЦИЯ БУРГАС ЕООД
	ГЕОРГИ ПЕТРОВ ДОЧЕВ

	ОБРЕДЕН КОМПЛЕКС ЕООД
	ВИОЛЕТА СТАНЧЕВА ДИМИТРОВА

	ЧИСТОТА ЕООД
	ГЕОРГИ ПЕТРОВ ДОЧЕВ

	ИНОВАЦИОННИ СИСТЕМИ - БУРГАС ЕООД
	ГЕОРГИ ПЕТРОВ ДОЧЕВ

	СБАЛ ПФЗ ЕООД
	„ОДИТ КОНСУЛТ“ ЕООД

	МЕДИЦИНСКИ ЦЕНТЪР 1 БУРГАС ЕООД
	ДАНИЕЛА ПЕТКОВА ПЕТКОВА

	МЕДИЦИНСКИ ЦЕНТЪР 2 БУРГАС ЕООД
	СТАНКА ШИШКОВА

	МЕДИЦИНСКИ ЦЕНТЪР 3 БУРГАС ЕООД
	„КО ОДИТ“ ООД

	ДИАГНОСТИЧНО КОНСУЛТАТИВЕН ЦЕНТЪР 1 БУРГАС ЕООД
	РУСКА ПЕТКОВА ЕДРЕВА

	ДИАГНОСТИЧНО КОНСУЛТАТИВЕН ЦЕНТЪР 2 БУРГАС ЕООД
	СТЕФАН ХРИСТОВ КОРАДОВ

	ДЕНТАЛЕН ЦЕНТЪР ЕООД
	СТЕФАН ХРИСТОВ КОРАДОВ

	ЦЕНТЪР ЗА КОЖНО-ВЕНЕРИЧЕСКИ ЗАБОЛЯВАНИЯ ЕООД
	ВИОЛЕТА СТАНЧЕВА ДИМИТРОВА

	ЦЕНТЪР ЗА ПСИХИЧНО ЗДРАВЕ ЕООД
	ГЕОРГИ ПЕТРОВ ДОЧЕВ



Законът за публичното предлагане на ценни книжа изисква годишните финансови отчети, ведно с одиторските доклади да се оповестят в Комисията за финансов надзор, в срок до 30.03.  и  да се предоставят на разположение на обществеността, за период не по-кратък от 10 години. Следователно до посочената дата е необходимо избраните одитори да извършат финансовите одити. 
 Неизпълнението на цитираните задължения в законоустановените срокове, може да доведе до налагане на принудителни  административни мерки в т. ч. и информиране на обществеността, за неспазване на задълженията, което би причинило прекомерни вреди на лицата/дружествата/, за които информацията се отнася, както и такива за потребителите.
Изложеното обосновава необходимостта от допускане предварително изпълнение на решението за избор, с оглед даване на разумен срок за одитиране на дружествата.
Ето защо, на основание чл.146 от Търговския закон и чл.12, ал.1, т.16 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас във връзка с чл.100н, ал.4, т.1 от Закон за публичното предлагане на ценни книжа, предлагам  Общински съвет - Бургас да вземе следните

Р Е Ш Е Н И Я:

1. Избира регистрирани одитори, за извършване на независим финансов одит на годишните финансови отчети за 2016г. на общинските еднолични търговски дружества, както следва: 

	Търговско дружество
	Избран проверител – независим финансов одитор/одиторско предприятие за проверка и заверка на ГФО за 2016г.

	БУРГАСКИ ПАЗАРИ ЕООД
	ВИОЛЕТА СТАНЧЕВА ДИМИТРОВА

	ДЕЗИНФЕКЦИОННА СТАНЦИЯ БУРГАС ЕООД
	ГЕОРГИ ПЕТРОВ ДОЧЕВ

	ОБРЕДЕН КОМПЛЕКС ЕООД
	ВИОЛЕТА СТАНЧЕВА ДИМИТРОВА

	ЧИСТОТА ЕООД
	ГЕОРГИ ПЕТРОВ ДОЧЕВ

	ИНОВАЦИОННИ СИСТЕМИ - БУРГАС ЕООД
	ГЕОРГИ ПЕТРОВ ДОЧЕВ

	СБАЛ ПФЗ ЕООД
	„ОДИТ КОНСУЛТ“ ЕООД

	МЕДИЦИНСКИ ЦЕНТЪР 1 БУРГАС ЕООД
	ДАНИЕЛА ПЕТКОВА ПЕТКОВА

	МЕДИЦИНСКИ ЦЕНТЪР 2 БУРГАС ЕООД
	СТАНКА ШИШКОВА

	МЕДИЦИНСКИ ЦЕНТЪР 3 БУРГАС ЕООД
	„КО ОДИТ“ ООД

	ДИАГНОСТИЧНО КОНСУЛТАТИВЕН ЦЕНТЪР 1 БУРГАС ЕООД
	РУСКА ПЕТКОВА ЕДРЕВА

	ДИАГНОСТИЧНО КОНСУЛТАТИВЕН ЦЕНТЪР 2 БУРГАС ЕООД
	СТЕФАН ХРИСТОВ КОРАДОВ

	ДЕНТАЛЕН ЦЕНТЪР ЕООД
	СТЕФАН ХРИСТОВ КОРАДОВ

	ЦЕНТЪР ЗА КОЖНО-ВЕНЕРИЧЕСКИ ЗАБОЛЯВАНИЯ ЕООД
	ВИОЛЕТА СТАНЧЕВА ДИМИТРОВА

	ЦЕНТЪР ЗА ПСИХИЧНО ЗДРАВЕ ЕООД
	ГЕОРГИ ПЕТРОВ ДОЧЕВ





2. Задължава управителите на общинските еднолични дружества с ограничена отговорност да сключат договор с избраните регистрирани одитори за извършване на независим финансов одит на годишните финансови отчети за 2016г., съгласно приетото решение по т.1.
3. Допуска предварително изпълнение на решението на Общински съвет-Бургас по т.1 и т.2, на основание чл.60 от Административно-процесуален кодекс.

Приложения: Писма до Община Бургас от търговските дружества с избрания одитор




С уважение, 

КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА”


Съгласувал:
Ивелина Стратева
Директор на дирекция ИСД

Изготвил:
Виолета Лазова
Гл. експерт в дирекция ИСД
